Diari Oficial de la Generalitat Valenciana


Sumari del DOGV 8341, del 18-07-2018 (2018/6717)

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració d'hereus abintestat de José Luis Martínez García a favor de la Generalitat. Expedient número 313/1318 EPG.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6717


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració d'hereus abintestat de José Luis Martínez García a favor de la Generalitat. Expedient número 313/8766 HBI. [2018/6717]  
Antecedents de fet  
Mitjançant ofici de data 29 de juliol de 2016 de l'Advocacia de la Generalitat, es va traslladar a aquesta Direcció General la Provisió de data 21 de juliol de 2016 dictada pel Jutjat de Primera Instància núm. 2 de València.  
En aquesta provisió, el jutjat, requereix a la Generalitat l'exhibició de documents respecte del procediment de diligències preliminars 624/2016.  
Per part de l'advocacia de la Generalitat es va sol·licitar que s'indicara si s'havia tramitat un expedient de declaració d'hereus abintestat de José Luis Martínez Garcia i, si escau, si s'ha declarat hereu abintestat la Generalitat. José Luis Martínez García, amb DNI 77858509U, va morir a València en data 4 de novembre de 2014. Els hereus renunciaren a l'herència.  
Una vegada ha finalitzat la investigació prèvia, i atés que després de l'entrada en vigor de la Llei 15/2015, de 2 de juliol, de jurisdicció voluntària, procedeix tramitar la declaració d'hereus abintestat a favor de la Generalitat en via administrativa.  
  
Fonaments de dret  
En compliment del que preveuen l'article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat Valenciana, el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent al que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, procedeix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
Havent-se obtingut la documentació necessària per a la finalització del procediment d'investigació prèvia, s'ha de dur a terme l'inici del procediment d'incoació de la declaració administrativa d'hereus.  
  
En l'exercici de les competències atribuïdes en el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar el procediment d'investigació prèvia a l'haver obtingut la documentació necessària per a la seua conclusió.  
  
Segon  
Incoar el procediment de declaració d'hereus abintestat a favor de la Generalitat respecte de l'herència de José Luis Martínez García, d'acord amb els articles 20 i següents de la Llei 33/2003, de 3 de novembre de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària i el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Tercer  
Efectuar consulta als departaments o òrgans de la Generalitat i altres entitats públiques que pogueren disposar d'informació sobre possibles béns, drets i/o obligacions de l'herència, a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
  
Quart  
Obtindre tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si escau, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Cinqué  
Publicar aquesta resolució en el DOGV, en la pàgina web d'aquesta Conselleria, i enviar-ne una còpia a l'Ajuntament de València per a la seua publicitat edictal durant el termini d'un mes, d'acord amb el que preveu l'article 20 bis.3 de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària.  
  
Contra aquesta resolució no es pot interposar cap recurs, encara que les persones interessades, d'acord amb el que preveu l'article 112 de la Llei 39/2015, d'1 d'octubre, del procediment administratiu comú de les administracións públiques, podran realitzar al·legacions per a oposar-se a aquesta, sense perjudici de recórrer contra la resolució que posa fi al procediment.  
  
València, 31 de maig de 2018.- El director general del Sector Públic, Model Econòmic i Patrimoni: Juan Ángel Poyatos León.